Zdzisław Fortuniak

Zdzisław Fortuniak (Wieszczyczyn, 1939ko otsailaren 21a) poloniar elizgizon katolikoa da, 1982tik 2014ra Poznańgo apezpiku laguntzailea izan zena.

 Bizitza 

1963tik 1965era, Śmigielgo Andre Mariaren Jasokundearen parrokiako bikario eta katekista izan zen. Owińskako San Joanes Bataiatzailearen eta Poznańgo San Migel Goiaingeruaren parrokietan ere jardin zuen biakrio gisa. 1972an, Poznańgo kurian hasi zen lanean. Teologia pastorala irakatsi zuen Poznańgo apaizgaitegian eta Poznańgo Teologia Fakultatean.

1982ko apirilaren 10ean, Joan Paulo II.a aita santuak Poznańgo apezpiku laguntzaile eta Tamagristako apezpiku titular izendatu zuen. Urte bereko maiatzaren 9an jaso zuen apezpiku-ordenazioa Poznańgo katedralean, Jerzy Stroba artzapezpikuaren eskutik, kontsakratzailekideak Tadeusz Etter eta Stanisław Napierała izanik. 1992an, Poznańgo artxidiozesiaren kapituluko probestu bihurtu zen. 2014ko otsailaren 25ean, Frantzisko aita santuak bere dimisioa onartu zuen.

 Sariak eta aintzatespenak 

 2006: Śmigielgo ohorezko herritarra
 2019: Hipolit Cegielski Elkartearen Urrezko Hipolit saria

 Ondorengotza apostolikoa 

 Erreferentziak 

 Kanpo estekak 

Kategoria:Polonia Handiko voivoderriko jendea
Kategoria:Poloniako apaizak
Kategoria:Poloniako katolikoak
Kategoria:Joan Paulo II.ak izendatutako apezpikuak